b"\n_START_ARTICLE_\nGyula Cseszneky\n_START_SECTION_\nTinere\xc8\x9bea\n_START_PARAGRAPH_\nTat\xc4\x83l lui Gyula Cseszneky a fost un inventator \xc8\x99i membru al micii aristocra\xc8\x9bii din Casei de Cseszneky, \xc3\xaen timp ce mama lui era singura fiic\xc4\x83 \xc8\x99i mo\xc8\x99tenitoarea unui bogat negustor de cereale cu extinse leg\xc4\x83turi comerciale de-a lungul Austro-Ungariei\xc2\xa0\xc8\x99i Balcanilor. Dup\xc4\x83 Primul R\xc4\x83zboi Mondial, cele mai multe dintre propriet\xc4\x83\xc8\x9bile lor au fost confiscate de guvernul s\xc3\xa2rb, iar apoi moartea subit\xc4\x83 a tat\xc4\x83lui s\xc4\x83u a agravat greut\xc4\x83\xc8\x9bile familiei._NEWLINE_De\xc8\x99i avea dificult\xc4\x83\xc8\x9bi financiare, Gyula a excelat la \xc8\x99coal\xc4\x83 \xc8\x99i a ar\xc4\x83tat un mare interes pentru literatur\xc4\x83 \xc8\x99i poezie. Familia l-a \xc3\xaencurajat s\xc4\x83 devin\xc4\x83 preot\xc2\xa0romano-catolic, dar, cu toate acestea, el s-a r\xc4\x83zg\xc3\xa2ndit \xc3\xaen scurt timp \xc8\x99i a plecat la o \xc8\x99coal\xc4\x83 militar\xc4\x83 din Italia cu o burs\xc4\x83 oferit\xc4\x83 de familia\xc2\xa0Boncompagni. \xc3\x8en Italia, el a fost introdus elitei culturale \xc8\x99i \xc3\xaenaltei societ\xc4\x83\xc8\x9bi de c\xc4\x83tre un vechi prieten de familie \xc8\x99i senator al Regatului Italiei, Contele Enrico San Martino di Valperga. Fascinat de limba \xc8\x99i cultura italian\xc4\x83, t\xc3\xa2n\xc4\x83rul\xc2\xa0cadet\xc2\xa0a tradus \xc3\xaen limba sa matern\xc4\x83 mai multe poezii ale lui Gabriele d\xe2\x80\x99Annunzio. Cseszneky l-a admirat pe poetul italian \xc8\x99i aventura sa ulterioar\xc4\x83 \xc3\xaen Balcani a fost inspirat\xc4\x83, probabil, de D'Annunzio.\n_START_SECTION_\nAnexarea Transilvaniei de Nord\n_START_PARAGRAPH_\n\xc3\x8en 1940, dup\xc4\x83 Dictatul de la Viena, a luat parte ca ofi\xc8\x9ber \xc3\xaen rezerv\xc4\x83 maghiar la anexarea\xc2\xa0Transilvaniei de Nord. Pentru ne\xc3\xaenfricarea ar\xc4\x83tat\xc4\x83 \xc3\xaen mar\xc8\x99, Mikl\xc3\xb3s Horthy, regentul Regatului Ungariei\xc2\xa0i-a conferit titlul Vit\xc3\xa9z \xc8\x99i i-a acordat Medalia Comemorativ\xc4\x83 pentru Eliberarea Transilvaniei \xc8\x99i Medalia Pentru Curaj.\n_START_SECTION_\n\xc3\x8empotriva na\xc8\x9bional-socialismului\n_START_PARAGRAPH_\nContele Gyula Istv\xc3\xa1n Cseszneky de Milv\xc3\xa1ny et Csesznek a fost un conservator monarhist cu o puternic\xc4\x83 convingere\xc2\xa0anti-comunist\xc4\x83, cu toate acestea, el a dispre\xc8\x9buit \xc3\xaentotdeauna Nazismul\xc2\xa0\xc8\x99i antisemitismului. Una dintre surorile lui a fost c\xc4\x83s\xc4\x83torit\xc4\x83 cu un evreu\xc2\xa0maghiar,\xc2\xa0care mai t\xc3\xa2rziu a devenit o victim\xc4\x83 a Holocaustului._NEWLINE_Cseszneky, de asemenea, a salvat via\xc8\x9ba mai multor evrei \xc3\xaen Croa\xc8\x9bia \xc8\x99i Ungaria. Dup\xc4\x83 r\xc4\x83zboi, meritele sale au fost recunoscute \xc3\xaen Israel.\n_START_SECTION_\nVia\xc8\x9ba de dup\xc4\x83 r\xc4\x83zboi\n_START_PARAGRAPH_\nSf\xc3\xa2r\xc8\x99itul r\xc4\x83zboiului l-a v\xc4\x83zut \xc3\xaen Budapesta. \xc3\x8en ciuda viziunii sale anti-naziste, \xc3\xaen Ungaria ocupat\xc4\x83 de ru\xc8\x99i, Gyula Cseszneky a fost declarat du\xc8\x99man al clasei muncitoare \xc8\x99i a fost for\xc8\x9bat s\xc4\x83 plece \xc3\xaen exil. El a mers cu Regele Tomislav II - apoi Aimone, Ducele de Aosta - \xc3\xaen\xc2\xa0Argentina \xc8\x99i mai t\xc3\xa2rziu a murit \xc3\xaen Brazilia."